CELEX: 62018TN0407
Language: ro
Date: 2018-07-02 00:00:00
Title: Cauza T-407/18: Acțiune introdusă la 2 iulie 2018 – WP/EUIPO

10.9.2018   
            
            
               RO
            
            
               Jurnalul Oficial al Uniunii Europene
            
            
               C 319/18
            
         
      Acțiune introdusă la 2 iulie 2018 – WP/EUIPO
      (Cauza T-407/18)
      (2018/C 319/21)
      Limba de procedură: engleza
      
         Părțile
      
      
         Reclamant: WP (reprezentant: H. Tettenborn, avocat)
      
         Pârâtă: Oficiul Uniunii Europene pentru Proprietate Intelectuală (EUIPO)
      
         Concluziile
      
      Reclamantul solicită Tribunalului:
      
                  —
               
               
                  anularea deciziei EUIPO din 6 octombrie 2017 de a refuza a doua reînnoire a contractului reclamantului în calitate de agent temporar conform articolului 2 litera (f) din RAA (Regimul aplicabil celorlalți agenți ai Uniunii Europene) și
               
            
                  —
               
               
                  obligarea EUIPO la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamantul invocă patru motive.
      
                  1.
               
               
                  Primul motiv este întemeiat pe faptul că, prin adoptarea deciziei atacate, EUIPO a încălcat principiul legalității întrucât nu a respectat dispozițiile relevante din Statutul funcționarilor Uniunii Europene (statut) și din Regimul aplicabil celorlalți agenți ai Uniunii Europene (RAA), și anume articolul 56 din RAA și articolul 110 din statut, iar decizia atacată este lipsită de orice temei legal.
               
            
                  2.
               
               
                  Al doilea motiv este întemeiat pe faptul că, prin adoptarea deciziei atacate, EUIPO a încălcat principiul legalității, a săvârșit o eroare vădită de apreciere și nu și-a îndeplinit obligația de solicitudine față de personal.
               
            
                  3.
               
               
                  Al treilea motiv este întemeiat pe faptul că, prin adoptarea deciziei atacate, EUIPO nu a respectat cerințele Regulamentului nr. 45/2001 (1), în special articolul 27 alineatul (1) și alineatul (2) litera (b) din acesta.
               
            
                  4.
               
               
                  Al patrulea motiv este întemeiat pe faptul că, prin adoptarea deciziei atacate, EUIPO nu a respectat principiul egalității de tratament.
               
            
         (1)  Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (JO 2001, L 8, p.1, Ediție specială, 13/vol. 30, p. 142)